شه‌فه‌ق نيوز/ له‌ چه‌ن پاريزگايگ عراقى، ريه‌يل سه‌ره‌كى بڕيانه‌و مانگرتن له‌ ده‌وام وه‌خاتر جواودانه‌وه‌ى داواكاريه‌يل خوه‌ينيشانده‌ره‌يل ده‌س وه‌پيكرد.
له‌ى باوه‌ته‌و، سه‌رچه‌وه‌يگ ئه‌را شه‌فه‌ق نيوز وت: گشت جاده‌يل سه‌ره‌كى و پيه‌ڵه‌يليگ له‌ كووت بڕيانه‌و ده‌وام فه‌رمييش وه‌ ته‌واوى په‌ككه‌فتگه‌.
سه‌رچه‌وه‌گه‌ وت: خوه‌ينيشانده‌ره‌يل ده‌روازه‌ى سه‌ره‌كى زانكۆى موسه‌نا له‌وه‌ر جواودانه‌وه‌ى داواكاريه‌يليان به‌سانه‌و مانگرتن گشتى ده‌س وه‌پيكردگه‌.
جى باسه‌، سه‌رچه‌وه‌گه‌ هه‌ميش وت: ريگه‌ى وه‌ره‌و په‌روه‌رده‌ى به‌سره‌يش به‌سياگه‌ وه‌ل دوباره‌ كردنه‌وه‌ى ريه‌يل ئه‌ئميم و بازرگانى و موه‌فه‌قيه‌ له‌ناوڕاس شاره‌گه‌ دوياى ناكووكى له‌ناونى ده‌زگايه‌يل ئه‌منى و خوه‌ينيشانده‌ره‌يل.
